Andrus Park

**Andrus Park** (1991. aastani **Andrus Pork**; 17. detsember 1949 Tallinnas – 14. august 1994) oli eesti filosoof ja politoloog, Eesti Teaduste Akadeemia liige (alates 1987). 

## Elukäik
Andrus Pork lõpetas Tartu Riikliku Ülikooli 1973. aastal ajaloo ja filosoofia erialal. 1976. aastal kaitses ta Vilniuse Ülikooli juures filosoofiakandidaadi ja 1984. aastal filosoofiadoktori väitekirja, mis käsitles ajaloolist seletust. 

Ta töötas aastatel 1973–1982 Tartu Riikliku Ülikooli filosoofia kateedris, 1982–1988 Eesti NSV Teaduste Akadeemia Ajaloo Instituudis filosoofia ja poliitikateaduste alal. Samal ajal 1985–1990 töötas ka Tartu Riiklikus Ülikoolis filosoofia professorina. 

Andrus Pork oli 35-aastaselt ilmselt noorim doktor Eestis, ning juba 38-aastaselt valiti ta 1987. aastal Eesti NSV Teaduste Akadeemia liikmeks. Ta kuulus Eesti NSV Teaduste Akadeemias ühiskonnateaduste osakonda ning valiti 1990. aastal osakonna akadeemiksekretäriks.

Andrus Park suri 45-aastaselt metsajooksul saadud infarkti tagajärjel.

## Teadustöö
Hoolimata ideoloogilistest ja administratiivsetest kitsendustest läks tal korda rajada tõsised teaduskontaktid välismaa teadlastega ja saavutada oma töödega kiiresti rahvusvaheline tunnustus. 

Ta arendas välja rahvusvahelise tunnustuse pälvinud relativistlik-kausaalse seletuse kontseptsiooni ajaloofilosoofias. Ta oli esimene Eesti sotsiaalteadlane, kes hakkas järjekindlalt avaldama oma töid rahvusvahelistes teadusajakirjades (kõigepealt ajaloofilosoofia teemadel ja hiljem politoloogia alal). Ta oli mitme rahvusvahelise ajakirja toimetuskolleegiumi liige, oli kutsutud tööle Washingtoni Woodrow Wilsoni Keskusse. Aastatel 1991–1992 töötas ta professorina USA-s Washingtonis asuvas Georgetowni Ülikoolis ja Põhja-Carolina osariigis asuvas Duke'i Ülikoolis. 1991. aastal valiti ta Euroopa Teaduste ja Kunstide Akadeemia liikmeks.

### Tähtsamaid töid
*1982 Andrus Pork. A note on schemes of historical explanation – problem of status. Philosophy of the Social Sciences, 12(4), 409–413
*1985 Andrus Pork. Assessing relative causal importance in history. History and Theory, 24(1), 62–69
*1989 Andrus Pork. The concept of ideological struggle – some Soviet interpretations. Government and Opposition, 24(3), 283–293
**Andrus Pork. Glasnost. Commentary, 87(6), 6–7
**Andrus Pork. The role of examples in social explanation – some problems of marxist interpretation. Philosophy of the Social Sciences, 19(1), 41–54
*1990 Andrus Pork. Global security and soviet nationalities. Washington Quarterly, 13(2), 37–47
**Andrus Pork. History, lying, and moral responsibility. History and Theory, 29(3), 321–330
*1991 Andrus Park. From perestroika to cold civil-war – reflections on the soviet disintegration crisis. Bulletin of Peace Proposals, 22(3), 257–264
**Andrus Park. Global security, glasnost and the retreat dividend. Government and Opposition, 26(1), 75–85
*1992 Andrus Park. Gorbachev and the role of personality in history. Studies in Comparative Communism, 25(1), 47–56
**Andrus Park. The post-Soviet system of states. Bulletin of Peace Proposals, 23(1), 11–16
*1993 Andrus Park. Ideological dimension of the postcommunist domestic conflicts. Communist and *Post-Communist Studies, 26(3), 265–276
*1994 Andrus Park. Ethnicity and independence – the case of Estonia in comparative perspective. Europe-Asia Studies, 46(1), 69–87
**Andrus Park. Russia and Europe. Commentary, 98(2), 16–16
**Andrus Park. Turning-points of postcommunist transition – lessons from the case of Estonia. Government and Opposition, 29(3), 403–413
*1995 Andrus Park. Russia and Estonian security dilemmas. Europe-Asia Studies, 47(1), 27–45
*Andrus Park, "End of an empire?: a conceptualization of the soviet disintegration crisis 1985–1991". Tartu Ülikooli kirjastus, 2010. 304 lk.

## Tunnustus
*1987 Eesti NSV Teaduste Akadeemia korrespondentliige 

.
## Isiklikku
Ta oli abielus ajakirjanik Tiina Pargiga. 1998. aastal asutas Tiina Park Tartu Ülikooli Sihtasutuse juurde abikaasa mälestuseks fondi, millega premeeritakse filosoofia- ja sotsiaalteaduskonna silmapaistvaid üliõpilasi nende õppe- ja uurimistegevuse eest. 

## Kirjandus
*Andrus Park 1949–1994, Eesti Teaduste Akadeemia Toimetised. Humanitaar- ja sotsiaalteadused. Köide 44, 1995, nr. 3: 
**Rein Ruutsoo, Andrus Park (1949–1994): Political and historical philosopher, lk 194–206
**Marika Kirch, Aksel Kirch, Andrus Park as a theoretician of Estonian ethnopolitics, lk 207–212
**Igor Gräzin, A few words about Andrus Park, lk 213–214
**Andrus Pork, Critical philosophy of history in soviet thought, jt
*IN MEMORIAM. Andrus Park (1950-1994), Nationalities Papers, Vol. 22, No.2, 1994

## Välislingid
*Kaarel Piirimäe, „Impeeriumi lõpp?”, Andrus Pargi lõpetamata jäänud raamat, mille Tartu ülikooli kirjastus andis välja pärast autori surma., Sirp, 16.09.2010
## Viited